Jean Giraudoux

Hippolyte Jean Giraudoux [ippol'it ža(n) žirod'u] (29. oktoober 1882 Bellac, Haute-Vienne – 31. jaanuar 1944 Pariis) oli prantsuse kirjanik ja diplomaat. Teda peetakse kahe maailmasõja vahelise perioodi üheks tähtsamaks prantsuse näitekirjanikuks.

Elukäik
Giraudoux sündis Lõuna-Prantsusmaal Haute-Vienne'i departemangus Bellaci linnakeses inseneri pojana. Ta õppis Châteauroux' lütseumis ning seejärel stipendiaadina Pariisis École Normale Supérieure'is ja Sorbonne'is humanitaarteadusi. 1905. aastal asus ta stipendiaadina õppima Müncheni ülikooli, 1907–1908 töötas ta prantsuse keele lektorina Harvardi ülikoolis. Naasnud Prantsusmaale, loobus ta kavatsusest hakata gümnaasiumiõpetajaks ning tegutses Pariisis vabakutselise kirjanikuna.

1909. aastal avaldas Giraudoux oma esimese jutukogu "Provinciales", järgmisel aastal asus ta tööle ajalehemagnaadi Bruneau-Varilla erasekretärina ning avaldas jutustusi ja kirjanduskriitikat tolle väljaantavas ajalehes Le Matin. 

1910. aastal otsustas Giraudoux hakata diplomaadiks ning astus Prantsuse välisministeeriumi teenistusse, kus ta töötas peaaegu pidevalt kuni 1940. aastani, mil ta keeldus koostööst Vichy valitsusega ja läks erru.

Pärast Esimese maailmasõja puhkemist suundus Giraudoux 1914. aastal rindele. Ta võttis osa Marne'i ja Gallipoli lahingust ning sai mitu korda haavata. Esimese kirjanikuna sai ta Auleegioni ordeni.

1935. aastal külastas Giraudoux Eestit.

Teoseid

Romaanid ja jutustused 
 "Provinciales" (1909)
 "L'École des indifférents" (1911, "Ükskõiksete kool"; sisaldab jutustusi "Jacques, l'égoïste", "Don Manuel, le paresseux" ja "Bernard, le faible Bernard")
 "Lectures pour une ombre" (1917, "Lugemised ühele varjule")
 "Simon le Pathétique" (1918, "Pateetiline Simon")
 "Elpénor" (1919)
 "Amica America" (1919)
 "Adorable Clio" (1920, "Jumaldatav Clio")
 "Suzanne et le Pacifique" (1921, "Suzanne ja Vaikne ookean")
 "Siegfried et le Limousin" (1922, "Siegfried ja limoožlane")
 "Juliette au pays des hommes" (1924, "Juliette meeste maal")
 "Bella" (1926)
 "Églantine" (1927)
 "Aventures de Jérôme Bardini" (1930, "Jérôme Bardini seiklused")
 "La France sentimentale" (1932, "Sentimentaalne Prantsusmaa")
 "Combat avec l'ange" (1934, "Võitlus ingliga")
 "Choix des élues" (1939, "Väljavalitute valik")
 "La Menteuse" (avaldati postuumselt 1958, "Valetajanna")

Näidendid 
 "Siegfried" (esietendus 1928)
 "Amphitryon 38" (1929; eesti keeles "Amphitryon", ilmunud kogumikus "Näidendid", tõlkinud Marike Tammet, Tallinn: Eesti Teatriliit ja Eesti Näitemänguagentuur, 2000)
 "Judith" (1931, "Juudit")
 "Intermezzo" (1933)
 "Tessa, la nymphe au cœur fidèle'' (Jean Girodoux' adapteering Basil Deani ja Margaret Kennedy järgi, 1934, "Tessa, ustava südamega nümf")
 "La guerre de Troie n'aura pas lieu" (1935; eesti keeles "Trooja sõda ei tule", tõlkinud Aino Pärsimägi, Loomingu Raamatukogu 16–17, 1972)
 "Supplément au voyage de Cook" (1935, "Lisa kapten Cooki reisile")
 "L'Impromptu de Paris" (1937)
 "Électre" (1937; eesti keeles "Elektra", ilmunud kogumikus "Näidendid", tõlkinud Marike Tammet, Tallinn: Eesti Teatriliit ja Eesti Näitemänguagentuur, 2000)
 "Cantique des cantiques" (1938, "Ülemlaul")
 "Ondine" (1939; eesti keeles "Undiin", ilmunud kogumikus "Näidendid", tõlkinud Marike Tammet, Tallinn: Eesti Teatriliit ja Eesti Näitemänguagentuur, 2000)
 "L'Apollon de Bellac" (1942, "Bellaci Apollon")
 "Sodome et Gomorrhe" (1943, "Soodom ja Gomorra")
 "La Folle de Chaillot" (1945, "Chaillot' hull" või "Hull naine Chaillot'st")
 "Pour Lucrèce" (1953, "Lucretia eest")
 "Les Gracques" (lõpetamata, 1958, "Gracchused")
 "Les Siamoises" (lõpetamata, 1982)

Viited

Prantsuse kirjanikud
Prantsusmaa diplomaadid
Sündinud 1882
Surnud 1944